फ्रैंक ग्रिलो
फ्रैंक एंथोनी ग्रिलो (जन्म: ८ जून १९६५) एक अमेरिकी अभिनेता हैं, जिन्हें वारियर (२०११), द ग्रे (२०१२), एंड ऑफ वॉच (२०१२) और जीरो डार्क थर्टी (२०१२) जैसी फ़िल्मों में अभिनय करने के लिए जाना जाता है। उनकी पहली प्रमुख भूमिका एक्शन हॉरर फिल्म द पर्ज: एनार्की (२०१४) में सार्जेंट लियो बार्न्स की थी, जो उन्होंने द पर्ज: इलेक्शन ईयर (२०१६) में भी निभाई। इसके अतिरिक्त उन्होंने मार्वल सिनेमैटिक यूनिवर्स में मार्वल सुपरविलन ब्रॉक रमलो / क्रॉसबोन्स की, और चीनी एक्शन फिल्म वुल्फ वारियर २ (२०१७) में बिग डैडी की भूमिका निभाई है, जो अब तक की सबसे ज्यादा कमाई करने वाली गैर-हॉलीवुड फिल्म है। २०१७ में उन्होंने नेटफ्लिक्स फिल्म व्हीलमैन में भी मुख्य भूमिका निभाई।